Qayrat Oʻtaboev. Qayrat Oʻtaboev (; 16-iyul 1980-yil, Toshkent, Oʻzbekiston SSR, SSSR) – qozoq millatiga mnasub, oʻzbekistonlik va qozogʻistonlik sobiq futbolchisi, himoyachi ampulasida oʻynagan. Futbolchilik faoliyati. Klub. Qayrat Oʻzbekiston SSR poytaxtida, qozoq millatiga mansub oilada tugʻilgan. 2000-yili „Paxtakor“ safida Oʻzbekiston chempionatida debyut qilgan. 2002-yilda Oʻzbekiston chempioni boʻlgan. Hatto oʻsha yili Oʻzbekiston terma jamoasida bitta oʻyin oʻtkazgan. Bu faqat oʻrtoqlik oʻyini edi, shuning uchun 2005-yilda FIFA „Qayrat“ safida toʻp surgan vaqtida, Qozogʻiston terma jamoasida oʻynashga ruxsat bergan. 2003-yilda u Olmaotaning „Qayrat“ lageriga koʻchib oʻtgan va oradan bir yil oʻtib Qozogʻiston chempioni boʻlgan. Qayrat klubda 3 yilini oʻtkazgan. Oʻtaboev keyingi mavsumni Olmaota klubi libosida boshlagan. 2009-yilda Oʻzbekistonning „Andijon“ klubiga oʻtgan. Oʻzbekiston Superligasi bir mavsum davomida faoliyat olib borganidan soʻng, qolgan faoliyatini Qozogʻiston jamoalarida oʻtkazgan. 2011-yil mart oyida Oʻtaboev 2011-yilgi mavsum uchun „Shaxtyor“ tarkibiga kiritilgan Oʻsha mavsumda Qayrat Qozogʻistonning ikki karra chempioniga aylangan. Chempionat yakunlanganidan keyin „Shaxtyor“ rahbariyati Qayrat Oʻtaboev bilan shartnomani uzaytirmadi va erkin agent sifatida „Irtish Pavlodar“ bilan shartnoma imzolagan. 2012-yil oxirida u boʻlajak sunʼiy buyrak transplantatsiyasi tufayli professional faoliyatini yakunlagan. Terma jamoada. U Qozogʻiston terma jamoasi safidagi ilk oʻyinini 2005-yilning 26-martida Daniyaga qarshi oʻtkazgan. Bu 2006-yilgi jahon chempionatiga saralash turniri edi. 2008-yilda Bernd Stork Qozogʻiston terma jamoasini qoʻliga olgach, Qayrat boshqa terma jamoaga taklif etilmagan. Oʻtabayev Qozogʻiston milliy terma jamoasi safida 10 ta oʻyinda maydonga tushgan.